
                        ROMÂNIA

       Telefon: 0241- 739.845, FAX: 0241-739.003

  



              Email : registratura@primaria-cumpana.ro 
Anexa nr. 1 la P.H. nr. ……/…..10.2023
STUDIU DE OPORTUNITATE
Privind atribuirea directă a contractului de delegare a gestiunii serviciului de salubrizare societăţii comerciale SALUBRIZARE SI GOSPODARIE CUMPANA S.R.L.

Serviciul de salubrizare cuprinde următoarele activități:

a)colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat;

b)operarea centrelor de colectare prin aport voluntar a deşeurilor de la persoanele fizice;

c)transferul deşeurilor municipale în staţii de transfer, inclusiv transportul separat al deşeurilor reziduale la depozitele de deşeuri nepericuloase şi/sau la instalaţiile integrate de tratare, al deşeurilor de hârtie, metal, plastic şi sticlă colectate separat la staţiile de sortare şi al biodeşeurilor la instalaţiile de compostare şi/sau de digestie anaerobă;

d)sortarea deşeurilor de hârtie, carton, metal, plastic şi sticlă colectate separat din deşeurile municipale în staţii de sortare, inclusiv transportul reziduurilor rezultate din sortare la depozitele de deşeuri şi/sau la instalaţiile de valorificare energetică;

e)tratarea aerobă a biodeşeurilor colectate separat în instalaţii de compostare, inclusiv transportul reziduurilor la depozitele de deşeuri şi/sau la instalaţiile de valorificare energetică;

f)tratarea anaerobă a biodeşeurilor colectate separat în instalaţii de digestie anaerobă, inclusiv transportul materialului semisolid igienizat şi stabilizat la depozitele de deşeuri şi/sau la instalaţiile de valorificare energetică;

g)tratarea deşeurilor municipale cu potenţial energetic în instalaţii de incinerare cu eficienţă energetică ridicată, inclusiv transportul reziduurilor rezultate din incinerare la depozitele de deşeuri;

h)tratarea mecano-biologică a deşeurilor reziduale în instalaţiile integrate de tratare, inclusiv transportul deşeurilor stabilizate biologic la depozitele de deşeuri şi/sau la instalaţiile de valorificare energetică;

h)tratarea mecanobiologică a deşeurilor reziduale în instalaţiile de tratare mecanobiologice sau, după caz, în instalaţiile integrate de tratare, inclusiv transportul deşeurilor stabilizate biologic şi al deşeurilor reziduale care nu mai pot fi valorificate la depozitele de deşeuri şi al deşeurilor reziduale valorificabile energetic la instalaţiile de valorificare energetică;

h1)instalaţii de tratare mecanobiologică;

i) eliminarea, prin depozitare, a deşeurilor reziduale, a deşeurilor stradale, a deşeurilor de pământ şi pietre provenite de pe căile publice, a reziduurilor rezultate de la instalaţiile de tratare a deşeurilor municipale, precum şi a deşeurilor care nu pot fi valorificate provenite din activităţi de reamenajare şi reabilitare interioară şi/sau exterioară a locuinţelor la depozitele de deşeuri nepericuloase;

j)măturatul, spălatul şi stropitul căilor publice din localitate, inclusiv colectarea şi transportul deşeurilor de pământ şi pietre provenite de pe căile publice la depozitele de deşeuri, precum şi a deşeurilor provenite din coşurile stradale la depozitele de deşeuri şi/sau la instalaţiile de tratare;

k)curăţarea şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţ;

l)dezinsecţia, dezinfecţia şi deratizarea la obiectivele din domeniul public şi domeniul privat al unităţii administrativ-teritoriale.

In comuna Cumpăna (dintre cele enumerate mai sus) sunt prestate activitățile de mai jos pentru care 
se va încheia contractul de delegare: 
a) colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat;

b) sortarea deşeurilor de hârtie, carton, metal, plastic şi sticlă colectate separat din deşeurile municipale în staţii de sortare, inclusiv transportul reziduurilor rezultate din sortare la depozitele de deşeuri şi/sau la instalaţiile de valorificare energetică;

c) măturatul, spălatul şi stropitul căilor publice din localitate, inclusiv colectarea şi transportul deşeurilor de pământ şi pietre provenite de pe căile publice la depozitele de deşeuri, precum şi a deşeurilor provenite din coşurile stradale la depozitele de deşeuri şi/sau la instalaţiile de tratare;

d) curăţarea şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţ;

Investițiile necesare pentru modernizarea, extinderea, îmbunătățirea calitativă și cantitativă a serviciului, precum și a condițiilor sociale și de mediu.
Estimarea nivelului de investiție necesar pentru desfășurarea serviciului de colectare/transport deșeuri se bazează pe următoarele elemente:

· Organizarea sistemului de colectare deșeuri în funcție de structura locativă a comunei: gospodării de tip case individuale și blocuri;
· Dimensionarea numărului și a tipului de containere de colectare deșeuri în funcție de numărul de locuitori și de distribuția acestora pe tipuri de locuințe;
· Dimensionarea mașinilor de transport/autocompactoare în funcție de fluxurile de deșeuri estimate;

· Țintele stabilite prin planurile de implementare a Directivei UE privind managementul deșeurilor menajere și anume:

· creșterea coeficientului de colectare selectivă;

· optimizarea schemelor de transport deșeuri;

· reducerea cantităților de deșeuri biodegradabile depozitate.
Consiliul Local al comunei Cumpăna, păstrează responsabilitatea planificării şi urmăririi lucrărilor de investiţii necesare funcţionării sistemelor în condiţii de siguranţă şi la parametrii ceruţi prin prescripţiile tehnice. În acest scop se vor institui sisteme de planificare multianuală a investiţiilor, plecându-se de la un plan director de perspectivă.
Aspecte de mediu :
Având în vedere normele legislative privind protecţia mediului si adaptarea continuă a acestora la standardele Uniunii Europene, autoritatea administraţiei publice locale are responsabilităţi şi obligaţii pentru a asigura un mediu sănătos pentru locuitorii comunei.

În desfăşurarea activităţii de salubrizare a localităţilor este obligatorie respectarea principiilor ecologice. În acest scop, atât Consiliul Local al comunei Cumpăna, cât şi persoanele fizice şi juridice răspund pentru îmbunătăţirea microclimatului comunei, înfrumuseţarea şi protecţia peisajului şi menţinerea curăţeniei.

Aspecte institutionale :
Consiliul Local al comunei Cumpăna are competente exclusive în ceea ce privește înființarea, organizarea, gestionarea și coordonarea serviciului de salubrizare al comunei, având totodată obligația de a crea condițiile pentru eficientizarea structurilor instituționale și a sistemelor aferente prestării serviciului de salubrizare la nivelul comunei.

Gestionarea serviciului de salubrizare pe criterii de transparență, competitivitate și eficiența, precum și exercitarea atribuțiilor de administrare asupra bunurilor aparținând patrimoniului public sau privat al unității administrativ-teritoriale aferente infrastucturii serviciului este atribuția Consiliului Local al comunei Cumpăna.

Limitele răspunderii autorităților publice locale diferă după tipul de gestiune ales. În cazul gestiunii directe autoritatile deliberative si executive, in numele unitatilor administrativ-teritoriale pe care le reprezinta, isi asuma si exercita nemijlocit toate competentele si responsabilitatile ce le revin cu privire la prestarea serviciului de utilitati publice. In cazul gestiunii delegate competentele si responsabilitatile proprii privind prestarea serviciilor de salubrizare se transfera unuia sau mai multor operatori.

Prin încheierea contractului de delegare, se urmăreşte:
    - securitatea serviciului;

    - tarifarea echitabilă;

    - rentabilitatea, calitatea şi eficienţa serviciului;

    - transparenţa şi responsabilitatea publică; 
    - continuitatea din punct de vedere cantitativ şi calitativ;

    - adaptabilitatea la cerinţele utilizatorilor;

    - accesibilitatea egală a utilizatorilor la serviciul public, pe baze contractuale;

    - respectarea reglementărilor specifice din domeniul gospodăririi apelor, protecţiei mediului şi sănătăţii populaţiei.
XI. Fundamentarea delegarii gestiunii
Gestiunea serviciilor de utilităţi publice reprezintă modalitatea de organizare, funcţionare  şi  administrare a serviciilor de utilităţi publice în scopul furnizării/prestării acestora în condiţiile stabilite de autorităţile administraţiei publice locale.  
Gestiunea serviciilor de utilităţi publice se organizează şi se realizează în următoarele modalităţi:  

   a) gestiune directă;  

   b) gestiune delegată.  
Modalitatea de gestiune a serviciilor de utilităţi publice se stabileşte prin hotărâre a 
consiliilor locale, a consiliilor judeţene, a Consiliului General al Municipiului Bucureşti ori a asociaţiei de dezvoltare comunitară, după caz, în funcţie de natura  şi starea serviciului, de necesitatea asigurării celui mai bun raport preţ/calitate, de interesele actuale  şi de perspectivă ale unităţilor administrativ-teritoriale, precum  şi de mărimea  şi complexitatea sistemelor de utilităţi publice.  

Înfiinţarea, organizarea, funcţionarea  şi gestionarea serviciului de salubrizare se 
fundamentează în baza unor studii de specialitate care vor analiza urmatoarele elementele: 

   a) nevoile comunităţilor locale;  

   b) mărimea, gradul de dezvoltare şi particularităţile economico-sociale ale localităţilor;  

   c) starea sistemelor de alimentare cu apă şi de canalizare existente;  

   d) posibilităţile locale de finanţare a exploatării şi funcţionării serviciului, respectiv a înfiinţării ori dezvoltării infrastructurii tehnico-edilitare aferente;  

   e) raportul cost-calitate optim pentru serviciul furnizat/prestat utilizatorilor.  

Soluţia optimă se va adopta după dezbaterea publică a studiului  şi după consultarea utilizatorilor.  


Având în vedere că in luna septembrie 2023 expiră contractul de delegare atribuit direct societății SALUBRIZARE SI GOSPODARIE CUMPANA  S.R.L., până la implemnetare sistemului de management integrat al deșeurilor la niveul județului Constanța pentru a se asigura continuitatea serviciului conform art. 28 alin. (2) lit. b) societății Salubrizare si Gospodarie Cumpana S.R.L. care îndeplinește cele trei cerințe obligatorii impuse la art. 28 alin (21) și (22) din Legea 51/2006, modificată prin OUG 58/2016, respectiv:
a) unitatea administrativ-teritoriala, în calitate de actionar/asociat unic al operatorului, prin intermediul adunarii generale a actionarilor si al consiliului de administratie, exercita un control direct si o influenta dominanta asupra deciziilor strategice si/sau semnificativeale operatorului regional/operatorului în legatura cu serviciul furnizat/prestat, similar celui pe care îl exercita asupra structurilor proprii în cazul gestiunii directe;

b) operatorul, în calitate de delegat, desfasoara exclusiv activitati din sfera furnizarii/prestarii serviciilor de utilitati publice destinate satisfacerii nevoilor de

interes public general ale utilizatorilor de pe raza de competenta  a unitatii administrativ-teritoriale care i-a delegat gestiunea serviciului;

c) capitalul social al  operatorului, este detinut în totalitate de unitatea administrativ-teritoriala a comunei Cumpăna; participarea capitalului privat este exclusă..
Totodată, Articolul 31 din Legea 98/2016 vizează așa-numitul concept ”in-house”, care a făcut obiectul unui număr important de cazuri la Curtea de Justiție a Uniunii Europene (CJUE).

Ori de câte ori o autoritate contractantă are nevoie de anumite produse, servicii sau lucrări, aceasta are în principiu două opțiuni: (i) să le achiziționeze de pe piață, sau (ii) să le realizeze intern, în cadrul propriei organizații.

Directiva 24/2016/UE și nici Directiva 25/2016/UE nu obligă autoritățile/entitățile contractante să atribuie  contracte pentru desfășurarea acelor activități pe care acestea doresc să le realizeze la nivel intern. În cadrul Recitalului 5 din Directiva 24/2016/UE se precizează foarte clar faptul că ”Ar trebui reamintit că prezenta directivă nu obligă sub nicio formă statele membre să contracteze sau să externalizeze furnizarea de servicii pe care doresc să le pună la dispoziție ele însele sau să le organizeze prin alte mijloace decât prin contracte de achiziții publice în sensul prezentei directive.”

Ca atare, decizia de a externaliza sau nu anumite activități, ar urma să fie adoptată exclusiv din perspectiva necesității îndeplinirii în mod eficient a anumitor sarcini și de îndeplinirea unor obiective legate de interesul public. Cele două opțiuni ar trebui să fie analizate în etapa de planificare generală a achizițiilor – în cadrul strategiei anuale – în funcție de resursele de care dispune autoritatea contractantă respectivă.

În concluzie, în contextul primei opțiuni discutăm despre externalizarea activităților, iar această externalizare se materializează, în esență, prin atribuirea unor contracte de achiziție publică (sau de concesiune), în conformitate cu procedurile prevăzute de legislația relevantă.

În a doua ipoteză, discutăm despre așa-numitul concept ”in-house”, respectiv atunci când autoritatea contractantă decide să desfășoare anumite activități la nivel intern, fără a apela la resurse externe.

Efectuarea unor activități cu propriile resurse, se poate materializa în două forme:

· Fără crearea unei entități distincte de autoritatea contractantă, caz în care unul dintre 
compartimentele interne are stabilită, în cadrul atribuțiilor sale, efectuarea respectivei activități.

· Prin crearea unei entități distincte de autoritatea contractantă. În acest caz intervine 
întrebarea referitoare la dreptul autorității contractante de a atribui direct contracte respectivei entități, fără 
organizarea unei competiții.

În practică, există cazuri în care o autoritate contractantă înființează o persoană juridică distinctă (societate comercială) care poate furniza produse, presta servicii sau executa lucrări. Într-o astfel de situație, atunci când intenționează să atribuie un contract de furnizare/servicii/lucrări, autoritatea contractantă își va pune problema dacă:

· este obligată să organizeze o procedură pentru atribuirea respectivului contract, în cadrul 
căreia orice operator economic interesat va putea să depună ofertă; sau

· are dreptul de a atribui contractul direct societății pe care o deține.

Conform regulii generale mai sus menționate, atunci când o autoritate contractantă intenționează să încheie un contract cu titlu oneros cu o entitate distinctă de ea înseși, atribuirea contractului în discuție se realizează prin aplicarea uneia dintre procedurile prevăzute de legislația privind achizițiile publice.

Excepția de la regula generală mai sus definită o reprezintă situația reglementată la art. 28 din Legea 51/2006

În linii mari, excepția se referă la situația în care entitatea distinctă de autoritatea contractantă nu reprezintă altceva decât un instrument de organizare a resurselor interne ale acesteia din urmă, ceea ce conferă autorității contractante dreptul de a-i atribui contracte fără organizarea unei proceduri de atribuire/competiții.

Printr-o jurisprudență constantă, CJUE a stabilt trei criterii/condiții majore de verificare a situațiilor de excepție în care autoritatea contractantă nu este obligată să organizeze o competiție atunci când atribuie un contract către o persoană juridică distinctă. Aceste condiții trebuie îndeplinite cumulativ și se reflectă, practic, în cuprinsul art. 31 alin. (1) din Legea 98/2016:

Autoritatea contractantă exercită asupra persoanei juridice în cauză un control similar celui 
pe care îl exercită asupra propriilor departamente sau servicii.
În Lege se explică faptul că autoritatea contractantă exercită asupra unei persoane juridice un control similar celui pe care îl exercită asupra propriilor departamente sau servicii atunci când exercită o influenţă determinantă atât asupra obiectivelor strategice, cât şi asupra deciziilor importante ale persoanei juridice controlate.

Pentru a nu obține concluzii incorecte/pripite, este necesar ca în cadrul analizei să se răspundă la o serie de întrebări, cum ar fi:

· Care sunt limitele de competență ale conducerii societății?

· Care este gradul de autonomie în adoptarea deciziilor de către conducerea societății? Este 
această autonomie una limitată, similară – spre exemplu – cu cea a directorului unuia dintre departamentele interne ale unei primării sau ale unui minister? Nicio decizie majoră nu poate fi adoptată de conducerea societății fără o aprobare preliminară, libertatea de decizie fiind limitată, practic, doar la aspectele ce vizează activitățile de zi cu zi prin care se asigură buna funcționare a entității respective.

· Este societatea complet subordonată, din punct de vedere practic, de facto, autorității 
contractante? Pentru o înțelegere mai clară a sensului acestei întrebări, putem invoca un exemplu din jurisprudența, unde se constata că entitatea controlată era obligată să ducă la îndeplinire orice ordine/comenzi ale autorităților publice care dețineau capitalul său, fără nicio posibilitate de a refuza execuția acestora. Mai mult, ”în calitate de instrument propriu şi serviciu tehnic,” entitatea în cauză ”nu dispunea de posibilitatea de a stabili în mod liber tarifele pentru activităţile sale”. În acest sens, orice negociere este exclusă iar eventuala încheierea a unui contract nu reprezenta altceva decât formalizarea unei decizii administrative a autorității contractante.

Pentru a putea constata îndeplinirea primului criteriu, controlul exercitat de către autoritatea contractantă trebuie, în consecință, să fie unul efectiv și nu unul formal.

Faptul că societatea este organizată separat de autoritatea contractantă, având personalitate juridică distinctă, devine nerelevant într-un astfel de caz, deoarece această așa-zisă independență este una formală și nu reală.

 
Nu există participare privată directă la capitalul persoanei juridice controlate

La modul general, se consideră că participarea privată la capitalul societății exclude posibilitatea ca autoritatea contractantă să exercite asupra respectivei societăți un control similar cu cel pe care îl exercită asupra propriilor departamente sau servicii; cu alte cuvinte, participarea privată anulează posibilitatea de îndeplinire a primului criteriu. Mai mult, interesele investitorului privat vor fi mai puțin conectate la interesul public, ceea ce implică, în principiu, o orientare mai pregnantă către piață.

Un aspect specific, care nu apare precizat explicit în lege, dar care ar putea rezulta implicit din logica regulii ”in-house” este acela referitor la încadrarea societății înseși în categoria autorităților contractante. Chiar dacă are, în principiu, un caracter comercial, această entitate este cel mai probabil autoritate contractantă, deoarece prin modul în care acționează pe piață, aceasta nu este supusă presiunii competiționale, a fost înființată pentru a desfășura activități de interes public, și, ca atare, trebuie considerată un organism de drept public!

A. GESTIUNEA PROPRIE
Cadrul legal
Cadrul legal specific al gestionarii in regim propriu al serviciului de salubrizare este dat de:
a) art. 1 alin. (4), litera “h”,  art. 3, art. 8 alin. (1), alin. (3) şi art. 22, art. 23, art. 24, art.28, alin.(2), lit.„b” si art. 28 alin. (21 )  din Legea nr. 51/2006 a serviciilor comunitare de utilități publice, republicată, cu modificările și completările ulterioare; 

b) art. 2, alin. (1), (2) si (3), art. 6, art. 12, art. 13 şi art. 16 din Legea serviciului de salubrizare a localităților nr.101/2006, republicată, cu modificările și completările ulterioare;

c) Ordonanța de Urgență a Guvernului nr. 133/2022  pentru modificarea și completarea Ordonanței de urgență a Guvernului nr. 92/2021 privind regimul deșeurilor, precum și a Legii serviciului de salubrizare a localităților nr. 101/2006. 

d) Ordinul preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 82/2015 privind aprobarea Regulamentului-cadru al serviciului de salubrizare a localităţilor, cu modificările și completările ulterioare;
e) Ordinul preşedintelui Autorităţii Naţionale de Reglementare pentru Serviciile Comunitare de Utilităţi Publice nr.111/2007 privind aprobarea Caietului de Sarcini-cadru al serviciului de salubrizare al localităților;
f) Ordinul preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 640/2022 privind aprobarea Normelor metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare;

g) Ordinul preşedintelui Autorităţii Naţionale de Reglementare pentru Serviciile Comunitare de Utilităţi Publice nr.112/2007 privind aprobarea Contractului-cadru de prestare a serviciului de salubrizare a localităților;

h) Hotărârea de Guvern nr. 745/2007 pentru aprobarea Regulamentului privind acordarea licențelor în domeniul serviciilor comunitare de utilități publice, cu modificările și completările ulterioare; 

i) Ordonanța de Urgență a Guvernului nr. 92/2021 privind regimul deșeurilor, cu modificările și completările ulterioare;

j) Ordonanța Guvernului nr. 2/2021 privind depozitarea deșeurilor;

· Operatorul   in   gestiune   proprie poate avea  urmatoarea  situatie de management:
-   organizare ca serviciu sau compartiment organizat in cadrul primariei;
sau 
· organizare ca societate pe actiuni, detinuta 100% de consiliul local.

                  Avantaje
· Mentinerea responsabilitatii operatorului fata de populatia deservita;

· Posibilitatea sustinerii populatiei sarace de catre primarie;

· Tarife mai mici;

· Mentinerea autoritatii nemijlocite a consiliului local asupra activitatii;

· Accesul la fonduri europene destinate autoritatilor publice. 
Surse de finantare
· Leasing - in special pe termen scurt;

· Obligatiuni comunale - posibile;

· Fonduri externe nerambursabile - Fonduri Structurale - supuse unor  conditionalitati.
Tariful de salubritate
Evolutia prezumata a tarifului de salubritate depinde de urmatoarele elemente:

· nivelul investitiilor estimat;

· termenele la care  Consiliul Local Cumpăna decide sa faca investitiile;

· sursele de finantare si schemele de finantare pe care Consiliul Local Cumpăna va decide sa le acceseze;

· In cazul utilizarii surselor de grant UE (Fonduri  Structurale) tariful la populatie poate creste pana la o valoare mai mica fata de situatia delegarii de gestiune, dar eforturile de promovare pot fi mari pentru resursele primariei.

Costurile ce ar fi suportate de Consiliul local 
· Autovehicul(e) specializat(e) - autocompactoare;
· Pubelele pentru populatie (costurile sunt recuperate de la populatie, dar pubelele trebuie cumparate de primarie);
· Instruirea personalului (este obligatorie pentru obtinerea licentei de operare a serviciului);
· Costurile de licentiere de catre ANRSC;
· Costurile de operare integral pentru prima luna (si partial pentru lunile urmatoare) pana la obtinerea veniturilor din operare precum si acoperirea deficitului de incasari.

B. GESTIUNEA DELEGATA 
Avantaje
· Parametrii serviciilor si necesarul de investiţii clar definite in contract, cu mecanisme care impun ca majoritatea riscurilor de execuţie si exploatare sa treacă la operator;

· Din momentul cand operatorul isi intra in drepuri investitiile se accelereaza. Profitul operatorului va genera nevoia de schimbare urgenta a proceselor interne si a relatiilor cu clienti;
· Consiliul Local Cumpăna transfera sarcina investitiilor si - potential - finantarii catre operatorul pentru partea ce ii revine;
· Consiliul Local  Cumpăna se va ocupa de functia sa de reglementator/supervizor a conformarii operatorului la cerintele impuse in contract, si nu de gestiunea directa a serviciului;

· Consiliul Local Cumpăna va avea dreptul la control final asupra derularii serviciului, avand posibilitatea de a anula delegarea de gestiunea in cazul in care operatorul are activtate defectuoasa persistenta - sunt necesare clauze de penalizare si reziliere prevăzute in contract;

· Consiliul Local Cumpăna are putere decizionala pentru ca in momentul incredintarii contractului, sa adopte toate prevederile contractuale optime;

· Consiliul Local Cumpăna va avea flexibilitate si dreptul de a face modificari unilaterale, desi se prevad si compensatii specifice in contractele bilaterale de operator cu clauza de compensare;

· Criteriile de management comercial se pot indeplini pentru a avea acces la fonduri cum ar fi cele bancare/obligatare.

Modalitatea de  acordare a delegării
· Modalitatea de delegarea gestiunii serviciului de salubrizare prin atribuire directă, în temeiul  art. 28 alin. (21) și (22)  din Legea nr. 51/2006, modificată și completată prin O.U.G. nr. 58/2016 , privind serviciile comunitare de utilitati publice, modificată şi completată, societăţii „SALUBRIZARE SI GOSPODARIE CUMPANA S.R.L.”, înfiinţată de autoritatea deliberativă ale unităţilor administrativ-teritoriale a comunei Cumpăna.

· În procesul de atribuire şi executare a contractelor de delegare a gestiunii serviciului, Consiliul Local al comunei Cumpăna, a avut în vedere obţinerea celui mai bun raport cost-calitate, precum şi asigurarea condiţiilor necesare satisfacerii nevoilor de interes public general ale colectivitãţilor locale.

 

  Redevenţa 

· Având în vedere că societatea este infiintata in anul 2010 cu acţionar unic Consiliul Local Cumpăna, aceasta va plăti o redevenţa lunara, având în vedere și considerente de eficienţă economică. 

Durata estimata a contractului de delegare

· In conformitate cu art. 32 din Legea nr. 51/2006, cu modificările şi completările ulterioare, "durata unui contract de delegare a gestiunii este limitată", iar în cazul gestiunii directe autoritățile administrației publice locale, sunt obligate ca, periodic, respectiv o dată la 5 ani, să analizeze eficiența economică a serviciului, respectiv să schimbe modalitatea de gestiune a serviciului, după caz.    

·  Delegarea va fi făcută pe 5 ani.
 În momentul desemnării ofertantului câștigător al licitației în vederea implementării  proiectului Sistemului de Management Integrat al Deșeurilor la nivelul județului, efectele contractului vor înceta de plin drept, cu un preaviz prealabil de 3 luni și fără plata unei despăgubiri. 
 Concluzii 
Se apreciază că atribuirea directă a contractului de delegare propriei societăți asigură posibilitatea 
dezvoltării şi modernizării serviciului de salubrizare și creează cadrul concurenţial al activităţii, stimulează investiţiile şi asigură participarea cetăţenilor la îmbunătăţirea activităţii de alimentare cu apă.
Primarul comunei Cumpăna, cel  care a întocmit studiul de oportunitate, recomandă atribuire directă, în temeiul art. 28 alin. (21) și (22)  din Legea nr. 51/2006, modificată și completată prin O.U.G. nr. 58/2016, societăţii „SALUBRIZARE SI GOSPODARIE CUMPANA S.R.L.”, cu acționar unic Comuna Cumpăna ca o soluţie certă a unui management eficient. 

· Având în vederea analiza efectuată în prezentul Studiu de Oportunitate asupra situaţiei actuale  a Serviciului de salubrizare este evident că alternativa delegarii acestui serviciu reprezintă soluţia optima pentru obţinerea celui mai bun raport calitate/cost pentru serviciile de salubrizare furnizate, din următoarele considerente:  

· operatorul astfel înfiintat are personal adecvat pentru a presta servicii de calitate, deoarece a preluat o parte din salariatii ce deserveau serviciul de salubrizare din cadrul primariei, pe viitor existand posibilitatea generarii de noi locuri de munca.

·  costuri fixe de exploatare ce pot fi repartizate pe un numar  mic de clienti si mentinerea implicit a unor tarife ce pot fi suportate cu usurinta de utilizatori (locuitorii comunei Cumpăna. 











